**แบบประเมินคุณสมบัติของบุคคลและผลงาน**

**ชื่อ นางประภาพร นันทวงศ์**

**ตำแหน่ง นักวิเคราะห์นโยบายและแผนชำนาญการ ตำแหน่งเลขที่ 2280**

**ส่วนยุทธศาสตร์และสารสนเทศการปศุสัตว์ สำนักงานปศุสัตว์เขต 9**

**กรมปศุสัตว์ กระทรวงเกษตรและสหกรณ์**

**ขอรับการประเมินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้น**

**ตำแหน่ง นักวิเคราะห์นโยบายและแผนชำนาญการพิเศษ ตำแหน่งเลขที่ 2280**

**ส่วนยุทธศาสตร์และสารสนเทศการปศุสัตว์ สำนักงานปศุสัตว์เขต 9**

**กรมปศุสัตว์ กระทรวงเกษตรและสหกรณ์**

**เอกสารหมายเลข 2**

**แบบการเสนอผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่ง**

**ระดับชำนาญการ และระดับชำนาญการพิเศษ**

**-----------------------**

**ส่วนที่ 1 ข้อมูลบุคคล/ตำแหน่ง**

ชื่อผู้ขอรับการประเมิน นางประภาพร นันทวงศ์

**1. หน้าที่ความรับผิดชอบของตำแหน่งปัจจุบัน (Job Description)**

ตำแหน่งปัจจุบัน นักวิเคราะห์นโยบายและแผนชำนาญการ ตำแหน่งเลขที่ 2280

1) หน้าที่ความรับผิดชอบโดยสรุป (Job Summary)

ปฏิบัติงานในฐานะผู้ปฏิบัติงานที่มีประสบการณ์ โดยใช้ความรู้ ความสามารถ ประสบการณ์และความชำนาญสูง ด้านวิเคราะห์นโยบายและแผน เพื่อจัดทำแผนยุทธศาสตร์ แผนงาน โครงการและงบประมาณด้านการพัฒนาปศุสัตว์ รวมทั้งจัดทำระบบสารสนเทศเพื่อการพัฒนาปศุสัตว์ในเขตพื้นที่รับผิดชอบ ปฏิบัติงานที่ต้องตัดสินใจหรือแก้ไขปัญหาที่ยาก เพื่อให้การดำเนินงานของสานักงานปศุสัตว์เขต มีประสิทธิภาพ และสนับสนุนภารกิจของกรมปศุสัตว์ให้บรรลุผลสำเร็จตามเป้าหมายและแผนยุทธศาสตร์ ที่กำหนดไว้อย่างมีประสิทธิภาพสูงสุด

2) หน้าที่ความรับผิดชอบหลัก ( ก. ด้านการปฏิบัติการ)

1. ศึกษา วิเคราะห์ภารกิจ นโยบาย และแผนยุทธศาสตร์ ของกรมปศุสัตว์และกระทรวงเกษตรและสหกรณ์ เพื่อจัดทำแผนยุทธศาสตร์ แผนงาน โครงการและงบประมาณด้านการพัฒนาปศุสัตว์ของหน่วยงาน ให้บรรลุภารกิจที่กำหนดไว้และเกิดผลสัมฤทธิ์สูงสุด

2. ศึกษา วิเคราะห์ เกี่ยวกับระบบบริหารจัดการเขตเศรษฐกิจ ด้านปศุสัตว์ (Zoning) เพื่อเพิ่มประสิทธิภาพในการผลิตปศุสัตว์ ต้นทุนการผลิต และการตลาดปศุสัตว์ ที่เหมาะสม ในเขตพื้นที่รับผิดชอบ

3. ศึกษา วิเคราะห์ วิจัย ระบบการผลิตสินค้ารายชนิดสัตว์ รวมทั้งต้นทุนการผลิต การตลาดในพื้นที่ที่รับผิดชอบ และจัดทำแผนการขับเคลื่อนโครงการภายใต้ยุทธศาสตร์รายชนิดสัตว์ของหน่วยงาน ให้สอดคล้องกับยุทธศาสตร์รายชนิดสัตว์ของกรมปศุสัตว์ เพื่อให้เกิดการพัฒนาการผลิตสินค้าปศุสัตว์อย่างมีประสิทธิภาพและเกิดผลสัมฤทธิ์ ตามที่กำหนด

4. จัดทำ และวิเคราะห์ข้อมูลเชิงสถิติทางด้านปศุสัตว์ และประยุกต์ใช้ระบบสารสนเทศการปศุสัตว์ในเขตพื้นที่รับผิดชอบ ให้มีข้อมูลเชิงสถิติที่ถูกต้องครบถ้วน เพื่อช่วยในการกำหนดนโยบาย แผนงาน โครงการของหน่วยงานและกรมปศุสัตว์

5. ให้คำปรึกษา แนะนำ และช่วยเหลือผู้ประสบภัยพิบัติด้านปศุสัตว์ เพื่อฟื้นฟูเกษตรกรผู้เลี้ยงสัตว์ที่ได้รับผลกระทบจากภัยพิบัติ

6. วิเคราะห์ กลั่นกรอง และจัดลำดับความสำคัญของแผนงาน โครงการ ตลอดจนประเด็นนโยบาย และมาตรการต่างๆ เพื่อให้การดำเนินการตามแผนงาน โครงการมีประสิทธิภาพ และประสิทธิผลยิ่งขึ้น

7. ติดตามและประเมินผลการปฏิบัติงานตามแผนงาน โครงการ และงบประมาณ เพื่อให้การดำเนินการเป็นไปตามเป้าหมายและนโยบายที่กำหนดไว้อย่างมีประสิทธิภาพ

8. ปฏิบัติงานอื่นๆ ตามที่ได้รับมอบหมาย เพื่อสนับสนุนให้หน่วยงานในสังกัดและกรมปศุสัตว์ในภาพรวมประสบความสำเร็จตามแผนงานและเป้าหมายที่กำหนดไว้

**2. หน้าที่ความรับผิดชอบของตำแหน่งที่ขอรับการประเมิน (Job Description)**

ตำแหน่งที่ขอรับการประเมิน นักวิเคราะห์นโยบายและแผนชำนาญการพิเศษ ตำแหน่งเลขที่ 2280 1) หน้าที่ความรับผิดชอบโดยสรุป (Job Summary)

ปฏิบัติงานในฐานะผู้ปฏิบัติงานที่มีประสบการณ์ โดยใช้ความรู้ ความสามารถ ประสบการณ์ และความชำนาญในงานสูงมากในด้านวิเคราะห์นโยบายและแผน เพื่อจัดทำแผนยุทธศาสตร์ แผนงาน โครงการและงบประมาณด้านการพัฒนาปศุสัตว์ รวมทั้งจัดทำระบบสารสนเทศเพื่อการพัฒนาปศุสัตว์ในเขตพื้นที่รับผิดชอบ ปฏิบัติงานที่ต้องตัดสินใจหรือแก้ไขปัญหาที่ยากมาก เพื่อให้การดำเนินงานของสำนักงานปศุสัตว์เขต มีประสิทธิภาพ และสนับสนุนภารกิจของกรมปศุสัตว์ให้บรรลุผลสำเร็จตามเป้าหมายและแผนยุทธศาสตร์ ที่กำหนดไว้อย่างมีประสิทธิภาพสูงสุด

2) หน้าที่ความรับผิดชอบหลัก ( ก. ด้านการปฏิบัติการ)

1.ศึกษา วิเคราะห์ จัดทำแผนยุทธศาสตร์ แผนงาน โครงการและงบประมาณด้านการพัฒนาปศุสัตว์ เพื่อให้เกิดความเชื่อมโยงสอดคล้องกับนโยบาย แผนยุทธศาสตร์ และภารกิจของกรมปศุสัตว์ กระทรวงเกษตรและสหกรณ์ และศักยภาพการปศุสัตว์ในเขตพื้นที่รับผิดชอบ

2. ศึกษา วิเคราะห์ เกี่ยวกับระบบบริหารจัดการเขตเศรษฐกิจด้านปศุสัตว์ (Zoning) เพื่อเพิ่มประสิทธิภาพในการผลิตปศุสัตว์ ต้นทุนการผลิต และการตลาดปศุสัตว์ที่เหมาะสมในเขตพื้นที่รับผิดชอบ

3. ศึกษา วิเคราะห์ วิจัย ระบบการผลิตสินค้ารายชนิดสัตว์ รวมทั้งต้นทุนการผลิต การตลาด ในพื้นที่ที่รับผิดชอบ และจัดทำแผนการขับเคลื่อนโครงการภายใต้ยุทธศาสตร์รายชนิดสัตว์ของหน่วยงาน ให้สอดคล้องกับยุทธศาสตร์รายชนิดสัตว์ของกรมปศุสัตว์ เพื่อให้เกิดการพัฒนาการผลิตสินค้าปศุสัตว์อย่างมีประสิทธิภาพและเกิดผลสัมฤทธิ์ตามที่กำหนด

4. จัดทำและวิเคราะห์ข้อมูลเชิงสถิติทางด้านปศุสัตว์ และประยุกต์ใช้ระบบสารสนเทศการปศุสัตว์ในเขตพื้นที่รับผิดชอบ เพื่อให้มีข้อมูลเชิงสถิติที่ถูกต้องครบถ้วน และสามารถนำไปใช้อ้างอิงในการพัฒนาการผลิตสินค้าปศุสัตว์และการดำเนินงานต่างๆ ได้อย่างเหมาะสม มีประสิทธิภาพและตรงตามเวลาที่กำหนด

5. ศึกษา วิเคราะห์ เกี่ยวกับการบริหารจัดการภัยพิบัติ ด้านปศุสัตว์ในเขตพื้นที่รับผิดชอบ เพื่อให้ความช่วยเหลือผู้ประสบภัยพิบัติด้านปศุสัตว์ และฟื้นฟูเกษตรกรผู้เลี้ยงสัตว์ที่ได้รับผลกระทบจากภัยพิบัติ

6. วิเคราะห์ประเด็นปัญหาเกี่ยวกับนโยบายและแผนเพื่อปรับปรุงแผนงานให้มีคุณภาพดียิ่งขึ้น และเป็นแนวทางพัฒนาปรับปรุงการกำหนดนโยบายและแผนงานในครั้งต่อไป รวมทั้ง ติดตามและประเมินผลการปฏิบัติงาน ตามแผนงาน โครงการ และงบประมาณ เพื่อให้บรรลุเป้าหมายและผลสัมฤทธิ์ของกรมปศุสัตว์ และหน่วยงานตามที่กำหนดไว้อย่างมีประสิทธิภาพสูงสุด

7. วางแผนการจัดทำเอกสาร รายงานสรุปผลการดำเนินกงานด้านยุทธศาสตร์และสารสนเทศการปศุสัตว์ของหน่วยงาน เพื่อเป็นข้อมูลที่ถูกต้องแก่ผู้บริหารในการตัดสินใจและประกอบการดำเนินงานต่างๆ ของกรมปศุสัตว์

8. ปฏิบัติงานอื่นๆ ตามที่ได้รับมอบหมาย เพื่อสนับสนุนให้หน่วยงานในสังกัดและกรมปศุสัตว์ในภาพรวมประสบความสำเร็จตามแผนงานและเป้าหมายที่กำหนดไว้

**ส่วนที่ 2 ผลงานที่เป็นผลการปฏิบัติงานหรือผลสำเร็จของงาน**

(เรื่องที่ 1)

**1. ชื่อเรื่อง** ประสิทธิผลของการให้ยืมพันธุ์สัตว์สำหรับโครงการส่งเสริมการเลี้ยงสัตว์ใน 3 จังหวัดชายแดนภาคใต้

**2. ระยะเวลาการดำเนินการ** เมษายน - กันยายน

**3. ความรู้ ความชำนาญงาน หรือความเชี่ยวชาญและประสบการณ์ที่ใช้ในการปฏิบัติงาน**

3.1 มีความรู้ ความเข้าใจในการวิเคราะห์และวางแผนนยุทธศาสตร์ของจังหวัดในพื้นที่เขต 9 เพื่อประยุกต์ให้สอดคล้องกับนโยบายของกรมปศุสัตว์

3.2 มีความรู้ ความเข้าใจในงานส่งเสริมการเลี้ยงสัตว์ให้เข้ากับวิถีชีวิตของจังหวัดในพื้นที่เขต 9

3.3 มีทักษะในการประสานงานที่ดีในการบูรณาการร่วมกับเกษตรกร และหน่วยงานที่เกี่ยวข้อง

3.4 มีความรู้ความเข้าใจในด้านฐานข้อมูลเกษตรกรผู้เลี้ยงสัตว์ เพื่อนำมาประกอบการให้ความช่วยเหลือเกษตรกรในกรณีเกิดภัยพิบัติต่างๆ

**4. สรุปสาระสำคัญ ขั้นตอนการดำเนินการ และเป้าหมายของงาน**

**4.1 สรุปสาระสำคัญ**

อดีตการสนับสนุนปัจจัยการผลิต เพื่อส่งเสริมอาชีพการเลี้ยงปศุสัตว์เป็นแบบให้เปล่า ไม่มีเงื่อนไขผูกพัน รัฐบาลมุ่งหวังให้เกษตรกรมีรายได้จากอาชีพการเลี้ยงสัตว์ จากการประเมินผลการดำเนินงาน ที่ผ่านมา พบว่าการสนับสนุนแบบไม่มีเงื่อนไข ไม่ประสบผลสำเร็จเท่าที่ควร เนื่องจากเกษตรกรส่วนใหญ่ไม่ให้ความสำคัญและเห็นคุณค่าจากการสนับสนุนของภาครัฐ เพื่อให้การส่งเสริมอาชีพการเลี้ยงปศุสัตว์แก่เกษตรกรมีความยั่งยืน กองส่งเสริมและพัฒนาการปศุสัตว์ จึงได้จัดทำโครงการธนาคารแพะตำบลสันติสุขจังหวัดชายแดนภาคใต้ โดยได้น้อมนำหลักการของโครงการธนาคารโค-กระบือ เพื่อเกษตรกรตามพระราชดำริ มาเป็นแนวทางในการจัดทำโครงการในพื้นที่ตำบลเป้าหมายที่มีการจัดตั้งชุดคุ้มครองตำบล ( ชคต.) เพื่อการพัฒนาที่ยั่งยืนและอาศัยกลไกของคณะกรรมการหมู่บ้าน เป็นผู้ขับเคลื่อนโครงการ บนหลักการหุ้นส่วนและการมีส่วนร่วมของประชาชน

จากการดำเนินโครงการธนาคารโค-กระบือ เพื่อเกษตรกรตามพระราชดำริ และโครงการธนาคารแพะตำบลสันติสุขจังหวัดชายแดนภาคใต้ ดูเหมือนเกษตรกรจะมีความอยากเข้าร่วมโครงการ ซึ่งอาจจะด้วยเหตุผลที่ไม่ต้องลงทุนค่าพันธุ์สัตว์ และมีภาครัฐสนับสนุนปัจจัยการผลิต แต่ความสำเร็จที่แท้จริงยังไม่เห็นในเชิงรูปธรรมมากนัก คณะผู้วิจัยจึงดำเนินการศึกษาการสนับสนุนพันธุ์สัตว์ให้เกษตรกรแบบมีเงื่อนไขสัญญายืมเพื่อการผลิตของโครงการธนาคารโค-กระบือ เพื่อเกษตรกรตามพระราชดำริ และโครงการธนาคารแพะตำบลสันติสุขจังหวัดชายแดนภาคใต้ เพื่อให้ทราบถึงปัจจัยที่ส่งผลต่อความสำเร็จ และปัญหาอุปสรรคในการดำเนินงานเพื่อประโยชน์ในการพัฒนารูปแบบของโครงการให้เหมาะสมกับสถานการณ์ ภูมิสังคม และให้การขับเคลื่อนโครงการสามารถเป็นไปตามวัตถุประสงค์ และได้ผลสัมฤทธิ์สูงสุดต่อไป

**4.2 ขั้นตอนการดำเนินการ**

4.2.1 ขั้นตอนการวิจัย

4.2.1.1 ศึกษารายละเอียดโครงการ

4.2.1.2 กำหนดขอบเขตและข้อมูลที่จำเป็นในการเปรียบเทียบการดำเนินโครงการ

4.2.1.3 กำหนดเกณฑ์ที่ใช้ในการเปรียบเทียบและออกแบบสอบถาม เพื่อรวบรวมประเด็นและปัญหาต่างๆ

4.2.1.4 เกษตรกร ได้แก่เกษตรกรที่เข้าร่วมโครงการธนาคารโค-กระบือ เพื่อเกษตรกรตามพระราชดำริ และเกษตรกรที่เข้าร่วมโครงการธนาคารแพะตำบลสันติสุขจังหวัดชายแดนภาคใต้

4.2.1.5 เก็บรวบรวมข้อมูลโดยใช้แบบสัมภาษณ์และแบบสอมถามเป็นเครื่องมือในการรวบรวม

4.2.1.6 วิเคราะห์และประมวลผลข้อมูล

4.2.1.7 เตรียมนำเสนอรายงานการเปรียบเทียบฉบับสมบูรณ์อย่างเป็นทางการ

4.2.2 การเก็บรวมรวมข้อมูล การเก็บรวบรวมข้อมูลครั้งนี้ ใช้ข้อมูลปฐมภูมิ (Primary Data) ที่ได้จากการใช้แบบสอบถามเกษตรกรที่เข้าร่วมโครงการ และข้อมูลทุติยภูมิ (Secondary Data) ที่ได้จากรายงานผลการปฏิบัติงาน

4.2.3 การกำหนดขนาดกลุ่มตัวอย่างและวิธีการสุ่มตัวอย่าง กลุ่มตัวอย่างคือ เกษตรกรที่เข้าร่วมโครงการ

**4.3 เป้าหมายของงาน** (วัตถุประสงค์)

1. เพื่อศึกษาประสิทธิผลของการให้ยืมพันธุ์สัตว์สำหรับโครงการส่งเสริมการเลี้ยงสัตว์ใน 3 จังหวัดชายแดนภาคใต้

2. เพื่อศึกษาเปรียบเทียบการสนับสนุนพันธุ์สัตว์แบบมีเงื่อนไขสัญญายืมเพื่อการผลิตของโครงการธนาคารโค-กระบือ เพื่อเกษตรกรตามพระราชดริ และโครงการธนาคารแพะตำบลสันติสุขจังหวัดชายแดนภาคใต้

3. เพื่อศึกษาปัญหา และอุปสรรคในการดำเนินโครงการธนาคารโค-กระบือ เพื่อเกษตรกรตามพระราชดำริ และโครงการธนาคารแพะตำบลสันติสุขจังหวัดชายแดนภาคใต้

**5. ผลสำเร็จของงาน** (เชิงปริมาณ/คุณภาพ)

**5.1 ผลที่คาดว่าจะได้รับ** (กรณีเป็นผลงานที่อยู่ระหว่างการศึกษา)

1. ได้ทราบสภาพทั่วไปของการเลี้ยงสัตว์ของโครงการ

2. ได้ทราบกระบวนการแนวทางการพัฒนาและรูปแบบของการดำเนินโครงการธนาคารโค-กระบือ เพื่อเกษตรกรตามพระราชดำริ และโครงการธนาคารแพะตำบลสันติสุขจังหวัดชายแดนภาคใต้ รวมถึงปัญหา อุปสรรค และแนวทางการปรับปรุงแก้ไขเพื่อให้เกิดประโยชน์กับทุกฝ่าย

3. เกษตรกรมีชีวิตความเป็นอยู่ที่ดีขึ้น สอดคล้องนโยบายในการขับเคลื่อนการแก้ไขปัญหาและพัฒนาจังหวัดชายแดนภาคใต้ ส่งเสริมอาชีพการเลี้ยงสัตว์เพื่อสร้างรายได้ พัฒนาคุณภาพชีวิตให้แก่เกษตรกร เพื่อเป็นเกราะป้องกันการถูกชักจูงให้เคลื่อนไหวก่อความไม่สงบในพื้นที่

**5.2 ผลสำเร็จของงาน** (กรณีเป็นผลงานที่ดำเนินการเสร็จแล้ว)

-

**6. การนำไปใช้ประโยชน์/ผลกระทบ**

นำผลที่ได้มาปรับปรุงแก้ไขการจัดการเลี้ยงดู การเลี้ยงสัตว์ของเกษตรกร กำหนดแนวทางพัฒนาการดำเนินการส่งเสริมการเลี้ยงสัตว์ รูปแบบที่เหมาะสมและความเป็นไปได้ของโครงการสำหรับเกษตรกรในพื้นที่ จังหวัดชายแดนภาคใต้

**7. ความยุ่งยากและซับซ้อนในการดำเนินการ**

7.1 เกษตรกรไม่เห็นคุณค่าของปัจจัยการผลิตที่หน่วยงานราชการนำมาสนับสนุน เพราะยังมีความคิดว่าหมดแล้ว ไม่นานราชการก็นำมาสนับสนุนให้ใหม่ ในกรณีทำผิดเงื่อนไขสัญญาราชการก็ไม่เอาผิดหรือดำเนินคดีกับเกษตรกรอย่างจริงจัง ประกอบกับประชาชนในพื้นที่จังหวัดชายแดนภาคใต้ มีความเปราะบางในหลายมิติ การดำเนินการจึงต้องเป็นแบบประนีประนอม และภาครัฐต้องอาศัยการมีส่วนร่วมของชุมชนเข้ามาเพื่อทำให้โครงการเป็นไปตามเป้าหมายที่กำหนดไว้

7.2 เกษตรกรในพื้นที่จังหวัดชายแดนภาคใต้ สื่อสารโดยใช้ภาษายาวี บางครั้งไม่เข้าใจในคำถามที่เราสัมภาษณ์ ทำให้ในการลงพื้นที่สัมภาษณ์เกษตรกรต้องมีเจ้าหน้าที่ๆ พูดภาษายาวีไปช่วยในการสื่อสารอธิบายให้กับเกษตรกร

**8. ปัญหาและอุปสรรคในการดำเนินการ**

ปัจจุบันสถานการณ์การระบาดของโรคโควิด 2019 มีผลต่อคณะผู้ทำการวิจัยในการลงพื้นที่สำรวจข้อมูลของโครงการ บางครั้งนัดหมายเกษตรกรแล้วในวันลงพื้นที่เกษตรกรติดเชื้อโควิด ทำให้ต้องเลื่อนการสัมภาษณ์เกษตรกรไปก่อน

**9. ข้อเสนอแนะ**

การสนับสนุนปัจจัยการผลิตให้กับเกษตรกรควรให้เกษตรกรได้มีส่วนร่วมในการจัดซื้อ/จัดหาปัจจัยการผลิตนั้นๆ หมายรวมถึงการที่เกษตรกรต้องสมทบทุนในการจัดซื้อ/จัดหาปัจจัยการผลิตด้วย เพราะถ้าเกษตรกรลงทุนในปัจจัยการผลิตนั้นๆ ก็จะทำให้เกษตรกรเห็นความสำคัญและเลี้ยงดูสัตว์ที่ได้รับเป็นอย่างดีเพราะต้องเสียเงินลงทุนด้วย

**10. การเผยแพร่ผลงาน** (กรณีเป็นผลงานที่ดำเนินการสำเร็จแล้ว)

อยู่ระหว่างดำเนินการ

**11. ผู้มีส่วนร่วมในผลงาน**

**11.1 รายชื่อผู้มีส่วนร่วมในผลงาน**

1) นางประภาพร นันทวงศ์ สัดส่วนผลงาน 80 %

2) นายอัครเดช รัตนวิไล สัดส่วนผลงาน 20 %

**11.2 ระบุรายละเอียดเฉพาะงานในสัดส่วนที่ผู้ขอรับการประเมินเป็นผู้ปฏิบัติ**

1) วางแผน 30 %

2) เก็บรวบรวมข้อมูล 15 %

3) วิเคราะห์ข้อมูล 20 %

4) สรุปและรายงาน 15 %

**ขอรับรองว่าผลงานดังกล่าวข้างต้นเป็นความจริงทุกประการ**

(ลงชื่อ)………………………………………………… (นางประภาพร นันทวศ์)

ผู้ขอรับการประเมิน

ตำแหน่ง นักวิเคราะห์นโยบายและแผนชำนาญการ

วันที่.…...........................................………..

**ขอรับรองว่าสัดส่วนการดำเนินการข้างต้นเป็นความจริงทุกประการ (ถ้ามีผู้ร่วมดำเนินการ)**

|  |  |
| --- | --- |
| **รายชื่อผู้ร่วมดำเนินการ** | **ลายมือชื่อ** |
| 1. นายอัครเดช รัตนวิไล |  |
| 2. |  |
| 3. |  |

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

(ลงชื่อ)………………………………………………… (นายสาโรจน์ เดชะพันธ์)

ตำแหน่ง ผู้อำนวยการส่วนยุทธศาสตร์และสารสนเทศการปศุสัตว์

ผู้บังคับบัญชาที่ควบคุมดูแลการดำเนินการ

วันที่.…...........................................

(ลงชื่อ)………………………………………………… (นายบรรจง จงรักษ์วัฒนา)

ตำแหน่ง ปศุสัตว์เขต 9

ผู้บังคับบัญชาที่เหนือขึ้นไปหนึ่งระดับ

วันที่.…...........................................…

**-----------------------------------------------------**

**หมายเหตุ** คำรับรองจากผู้บังคับบัญชาอย่างน้อยสองระดับ คือ ผู้บังคับบัญชาที่กำกับดูแล และผู้บังคับบัญชา

ที่เหนือขึ้นไปอีกหนึ่งระดับ เว้นแต่ในกรณีที่ผู้บังคับบัญชาดังกล่าวเป็นบุคคลเดียวกัน ก็ให้มีคำรับรองหนึ่งระดับได้

**ส่วนที่ 2 ผลงานที่เป็นผลการปฏิบัติงานหรือผลสำเร็จของงาน**

(เรื่องที่ 2)

**1. ชื่อเรื่อง** การศึกษาประสิทธิผลของระบบทะเบียนเกษตรกรผู้เลี้ยงสัตว์

**2. ระยะเวลาการดำเนินการ** เมษายน - มิถุนายน 2565

**3. ความรู้ ความชำนาญงาน หรือความเชี่ยวชาญและประสบการณ์ที่ใช้ในการปฏิบัติงาน**

3.1 มีประสบการณ์ในการทำงานร่วมกับเกษตรกร

3.2 มีความรู้ ความเข้าใจและความรอบรู้ในงาน/โครงการด้านการส่งเสริมการเลี้ยงปศุสัตว์

3.3 มีความรู้ด้านฐานข้อมูลและเทคโนโลยีสารสนเทศ

3.4 มีทักษะการประสานงานที่ดี

**4. สรุปสาระสำคัญ ขั้นตอนการดำเนินการ และเป้าหมายของงาน**

**4.1 สรุปสาระสำคัญ**

ในยุคปัจจุบันเทคโนโลยีดิจิทัลเติบโตอย่างรวดเร็ว อุปกรณ์ดิจิทัลต่างๆ ที่เชื่อมต่อกับอินเตอร์เน็ตมีจำนวนมากขึ้น ซึ่งเข้ามามีบทบทสำคัญในชีวิตประจำวันของประชาชน ส่งผลให้เกิดข้อมูลจำนวนมหาศาล รัฐบาลไทย จึงมีแนวคิดที่จะขับเคลื่อนการดำเนินการในเรื่องการจัดการข้อมูลขนาดใหญ่ (Big Data) โดยกำหนดให้การจัดการข้อมูลขนาดใหญ่ เป็นส่วนหนึ่งของแผนพัฒนาดิจิทัลเพื่อเศรษฐกิจและสังคม และแผน Thailand 4.0 ในการขับเคลื่อนประเทศไทยสู่ความมั่งคั่ง มั่นคง และยั่งยืน กระทรวงเกษตรและสหกรณ์ ได้ดำเนินการจัดทำ Big Data ฐานข้อมูลเกษตรกรกลาง Farmer ONE มาตั้งแต่ปี 2560 ซึ่งเป็นฐานข้อมูลที่เชื่อมโยงทะเบียนเกษตรกรกับหน่วยงานรับขึ้นทะเบียน คือ กรมส่งเสริมการเกษตร กรมปศุสัตว์ และกรมประมง โดยในปี 2562 ได้มีการเชื่อมโยงฐานข้อมูลทะเบียนเกษตรกร กับหน่วยงานเพิ่มเติม คือ กรมส่งเสริมสหกรณ์ กรมหม่อนไหม และสำนักงานการปฏิรูปที่ดินเพื่อเกษตรกรรม รวมทั้ง ยังได้รับการสนับสนุนทางด้านองค์ความรู้และเทคโนโลยีสารสนเทศในการเชื่อมโยงฐานข้อมูลจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ และสำนักงานพัฒนารัฐบาลดิจิทัล (องค์การมหาชน)

ปัจจุบัน การให้บริการข้อมูล Farmer ONE มีการแบ่งกลุ่มเกษตรกรออกเป็น 7 กลุ่ม ได้แก่ 1) ปลูกพืช 2) เลี้ยงสัตว์ 3) เพาะเลี้ยงสัตว์น้ำ 4) ปลูกพืชและเลี้ยงสัตว์ 5) ปลูกพืชและเพาะเลี้ยงสัตว์น้ำ 6) เลี้ยงสัตว์และเพาะเลี้ยงสัตว์น้ำ และ7) ปลูกพืช, เลี้ยงสัตว์และเพาะเลี้ยงสัตว์น้ำ ซึ่งสามารถสืบค้นแบบจำแนกชนิดสินค้า เพื่อรับทราบจำนวนครัวเรือน เนื้อที่เพาะปลูก เนื้อที่เก็บเกี่ยว แบบรายภาค รายจังหวัด ภายใน ปี 2564 จะเชื่อมโยงฐานข้อมูลเพิ่มเติม จากเกษตรกรผู้ปลูกหม่อน เลี้ยงไหม และทอผ้าไหม จากกรมหม่อนไหม และเกษตรกรชาวสวนยาง จากการยางแห่งประเทศไทยแบบ Real Time เพื่อให้ฐานข้อมูล Farmer ONE มีข้อมูล

ทะเบียนเกษตรกรทางด้านต่าง ๆ ให้ครอบคลุมกิจกรรมทางการเกษตรให้มากที่สุด รวมทั้งพัฒนาสู่มาตรฐานข้อมูลกลาง (Data Standard) ซึ่งเป็นมาตรฐานในการจัดเก็บข้อมูลและรวบรวมข้อมูลของแต่ละรายบุคคลให้อยู่ในรูปแบบมาตรฐานเดียวกัน เพื่อเพิ่มประสิทธิภาพในการบูรณาการฐานข้อมูลระหว่างหน่วยงาน และลดความซ้ำซ้อนการจัดเก็บข้อมูลชุดเดียวกันแต่มีข้อมูลที่ต่างกัน ยึดหลักการกำหนดมาตรฐานตามกรอบแนวทางเชื่อมโยงรัฐบาลอิเล็กทรอนิกส์แห่งชาติ หรือ TH e-GIF และแนวทางการจัดทำมาตรฐานข้อมูลภาครัฐของสำนักงานสถิติแห่งชาติ โดยเกษตรกรสามารถที่จะเข้ามาตรวจสอบข้อมูลของตนเองได้ และในปี 2565 จะดำเนินการกำหนดมาตรฐานกลางของสินค้าเกษตรที่สำคัญต่อไป

จะเห็นได้ว่าข้อมูลจำนวนเกษตรกรผู้เลี้ยงสัตว์และจำนวนสัตว์ในประเทศไทย กรมปศุสัตว์ที่ใช้เป็นข้อมูลพื้นฐานประกอบการกำหนดนโยบาย, วิเคราะห์และบริหารงาน/โครงการต่างๆ ของกรมปศุสัตว์ นั้นเป็นข้อมูลพื้นฐานที่สำคัญยิ่งสำหรับกรมปศุสัตว์และผู้สนใจใช้ข้อมูลทั่วไป ที่จะใช้ข้อมูลเกษตรกรผู้เลี้ยงสัตว์และจำนวนสัตว์มาใช้ประกอบการวิเคราะห์ กำหนดและบริหารแผนการดำเนินงาน/โครงการต่าง ๆ ด้านปศุสัตว์ ให้สอดคล้องกับสภาพจริงที่เป็นอยู่ในปัจจุบัน, ทันเหตุการณ์ได้อย่างมีประสิทธิภาพและประสิทธิผลสูงสุด จึงได้มีการพัฒนาระบบการจัดเก็บข้อมูลมาอย่างต่อเนื่อง ตั้งแต่ปี 2539 เป็นต้นมา แบ่งได้เป็น 4 ยุค ดังนี้

ยุคที่ 1 ยุคเริ่มต้นจดบันทึกข้อมูลโดยสำนักงานปศุสัตว์อำเภอจดบันทึกข้อมูลการเลี้ยงสัตว์ลงในแบบสำรวจเกษตรกรผู้เลี้ยงสัตว์แล้วประมวลผลเป็นแบบรายงานประจำจังหวัดส่งเป็นเอกสารให้ส่วนกลางประมวลผลในระดับประเทศ

ยุคที่ 2 ปี 2543 กรมปศุสัตว์ได้พัฒนาระบบการบันทึกข้อมูลเกษตรกรผู้เลี้ยงสัตว์เป็นแบบ Client Server ให้สำนักงานปศุสัตว์อำเภอบันทึกข้อมูลในระบบแล้วจัดส่งข้อมูล เป็น แผ่น CD-Rom มาให้ส่วนกลางประมวลผลในระดับประเทศ

ยุคที่ 3 ปี 2551 กรมปศุสัตว์ได้พัฒนาระบบทะเบียนเกษตรเป็นแบบ Web Application ใช้งานผ่านเครือข่าย Internet

ยุคที่ 4 ปัจจุบัน พัฒนาระบบเป็น Web Application และ Mobile Application ทั้งยังมี เครื่องมือในการยืนยันตัวบุคคลโดยใช้บัตรประชาชนผ่านระบบ Linked Center ของกรมการปกครอง รองรับการลงทะเบียนและการปรับปรุงข้อมูลทะเบียนเกษตรกรผู้เลี้ยงสัตว์ ของเกษตรกรกรผู้เลี้ยงสัตว์ด้วยตนเอง อีกทั้งยังเปิดระบบ Service ในการเชื่อมโยงข้อมูลกับหน่วยงานภายในและภายนอกกรมปศุสัตว์

จากความสำคัญของข้อมูล จึงทำให้มีการศึกษาประสิทธิผลของระบบทะเบียนเกษตรกรผู้เลี้ยงสัตว์ เพื่อนำข้อมูลที่ได้ไปพัฒนาระบบและปรับปรุงกระบวนงานการขึ้นทะเบียนเกษตรกรผู้เลี้ยงสัตว์ของกรมปศุสัตว์ ให้สามารถตอบสนองความต้องการใช้ประโยชน์จากข้อมูลที่มากขึ้นและเพิ่มความคล่องตัวในการใช้งานระบบได้อย่างมีประสิทธิผลต่อไป

**4.2 ขั้นตอนการดำเนินการ**

การวิจัยครั้งนี้เป็นการวิจัยที่มุ่งศึกษาประสิทธิผลของระบบทะเบียนเกษตรกรผู้เลี้ยงสัตว์ กรมปศุสัตว์ มีวิธีดำเนินการตามหัวข้อต่อไปนี้

1. ประชากรและกลุ่มตัวอย่าง

2. เครื่องมือที่ใช้ในการเก็บข้อมูล

3. การเก็บรวบรวมข้อมูล

4. การวิเคราะห์ข้อมูล

1. กลุ่มตัวอย่าง

กลุ่มตัวอย่างที่ใช้ในการวิจัยครั้งนี้ ได้แก่ เจ้าหน้าที่ผู้ใช้งานระบบทะเบียนเกษตรกร ผู้เลี้ยงสัตว์ส่วนภูมิภาค 77 จังหวัด ๆ ละ 3 คน รวม 231 คน (เจ้าหน้าที่ระดับจังหวัด 1 คน ระดับอำเภอ 2 คน)

2. เครื่องมือที่ใช้ในการเก็บรวบรวมข้อมูลในครั้งนี้ เป็นแบบสอบถามที่ผู้วิจัยสร้างขึ้น จาก

การศึกษาทฤษฎีและงานวิจัยเกี่ยวข้อง โดยแบ่งการเก็บข้อมูล ดังนี้

ตอนที่ 1 ข้อมูลทั่วไปของผู้ตอบแบบสอบถาม

ตอนที่ 2 สิ่งที่ผู้ใช้คาดหวังจากระบบทะเบียนเกษตรกรผู้เลี้ยงสัตว์

ตอนที่ 3 ความคิดเห็นต่อระบบทะเบียนเกษตรกรผู้เลี้ยงสัตว์ที่ใช้ในปัจจุบัน

ตอนที่ 4 ความคิดเห็นและข้อเสนอแนะเพิ่มเติมอื่นๆ

เกณฑ์ในการให้คะแนนดังนี้

คะแนน 5 หมายถึงระดับประสิทธิภาพมากที่สุด

คะแนน 4 หมายถึงระดับประสิทธิภาพมาก

คะแนน 3 หมายถึงระดับประสิทธิภาพปานกลาง

คะแนน 2 หมายถึงระดับประสิทธิภาพน้อย

คะแนน 1 หมายถึงระดับประสิทธิภาพน้อยที่สุด

ค่าเฉลี่ยของค่าตอบแบบสอบถามโดยใช้เกณฑ์ในการแปลความหมายของค่าเฉลี่ยได้ดังนี้

ค่าเฉลี่ย 4.51-5.00 หมายถึงระดับประสิทธิภาพมากที่สุด

ค่าเฉลี่ย 3.51-4.50 หมายถึงระดับประสิทธิภาพมาก

ค่าเฉลี่ย 2.51-3.50 หมายถึงระดับประสิทธิภาพปานกลาง

ค่าเฉลี่ย 1.51-2.50 หมายถึงระดับประสิทธิภาพน้อย

ค่าเฉลี่ย 1.00-1.50 หมายถึงระดับประสิทธิภาพน้อยที่สุด

3. การเก็บรวบรวมข้อมูล

3.1 ข้อมูลทุติยภูมิ (Secondary Data) ได้จากการรวบรวมจากเอกสาร รายงานการศึกษาจากบทความ และงานวิจัยต่างๆ ที่เกี่ยวข้องกับการศึกษาครั้งนี้

3.2 ข้อมูลปฐมภูมิ (Primary Data) ทำการส่งแบบสอบถามให้กับเจ้าหน้าที่ผู้ใช้ระบบทะเบียนเกษตรกรผู้เลี้ยงสัตว์ โดยใช้ google form ในการเก็บข้อมูล

4. การวิเคราะห์ข้อมูล

4.1 วิเคราะห์ข้อมูลทั่วไปของผู้ตอบแบบสอบถามโดยการหาค่าความถี่และค่าร้อยละ (Frequency and percentage) เพื่อใช้อธิบายข้อมูลของผู้ตอบแบบสอบถาม

4.2 ค่าเฉลี่ย (𝑥̅ ) และค่าเบี่ยงเบนมาตรฐาน (Standard Deviation) เพื่อวิเคราะห์ข้อมูลที่เกี่ยวกับประสิทธิผลของระบบทะเบียนเกษตรกรผู้เลี้ยงสัตว์

4.3 ทดสอบสมมุติฐานโดยใช้เครื่องมือสถิติ T-TEST เพื่อทดสอบระดับนัยสำคัญทางสถิติที่ระดับ 0.05

**4.3 เป้าหมายของงาน** (วัตถุประสงค์)

* 1. เพื่อศึกษาประสิทธิภาพของโปรแกรมทะเบียนเกษตรกรผู้เลี้ยงสัตว์ กรมปศุสัตว์
  2. เพื่อนำผลการประเมินประสิทธิภาพของโปรแกรมทะเบียนเกษตรกรผู้เลี้ยงสัตว์ กรมปศุสัตว์ ไปปรับปรุงการพัฒนาระบบให้มีประสิทธิภาพมากยิ่งขึ้น

**5. ผลสำเร็จของงาน** (เชิงปริมาณ/คุณภาพ)

**5.1 ผลที่คาดว่าจะได้รับ** (กรณีเป็นผลงานที่อยู่ระหว่างการศึกษา)

* 1. **ด้านวิชาการ**

1) ได้ข้อมูลสภาพทั่วไปของการใช้งานระบบทะเบียนเกษตรกรผู้เลี้ยงสัตว์

2) ได้ข้อมูลปัญหา อุปสรรค การใช้งานระบบทะเบียนเกษตรกรผู้เลี้ยงสัตว์

3) ได้แนวทางในการปรับปรุงกระบวรการขั้นตอนการขึ้นทะเบียนเกษตรกรผู้เลี้ยงสัตว์

* 1. **ด้านนโยบาย** สนองนโยบายของรัฐบาลในด้านเศรษฐกิจ สร้างรายได้ให้แก่เกษตรกรผู้เลี้ยงสัตว์ มีความยั่งยืนในการประกอบอาชีพ เสริมสร้างชุมชนที่เข้มแข็ง และตอบสนองยุทธศาสตร์รายชนิดสัตว์
  2. **ด้านเศรษฐกิจ/พาณิชย์** เกษตรกรสามารถเข้ามาใช้ประโยชน์จากการขึ้นทะเบียนเกษตรกรในระบบทะเบียนเกษตรกรผู้เลี้ยงสัตว์ เพื่อเข้าถึงบริการ ข่าวสาร การชดเชย/ช่วยเหลือต่างๆ จากภาครัฐ รวมถึงใช้ในการวางแผนลดต้นทุนการผลิต ให้สามารถสร้างรายได้อย่างยั่งยืนต่อไปได้

**5.2 ผลสำเร็จของงาน** (กรณีเป็นผลงานที่ดำเนินการเสร็จแล้ว)

…………………………………………………………………………………………………………………………………………………

……………………………………………………………………………………………………………………………………………………………...

**6. การนำไปใช้ประโยชน์/ผลกระทบ**

หน่วยงานที่เกี่ยวข้องสามารถนำผลการศึกษาไปใช้วางแผนในการพัฒนา ปรับปรุงกระบวนงานการขึ้นทะเบียนเกษตรกรผู้เลี้ยงสัตว์ และวางแผน/นโยบาย ในการ กำกับควบคุมการขึ้นทะเบียนเกษตรกรผู้เลี้ยงสัตว์ให้เป็นปัจจุบัน และมีความเป็นเอกภาพในการใช้เป็นข้อมูลเกษตรกรกลางของกรมปศุสัตว์ต่อไป

**7. ความยุ่งยากและซับซ้อนในการดำเนินการ**

ต้องคิดเชิงวิเคราะห์ และต้องมองภาพองค์รวมของกระบวนงานการขึ้นทะเบียนเกษตรกรผู้เลี้ยงสัตว์ให้ตอบสนองต่อความต้องการใช้งานข้อมูลจากระบบทะเบียนเกษตรกรผู้เลี้ยงสัตว์ในทุกภาคส่วน ได้แก่ เกษตรกร ผู้เลี้ยงสัตว์ เจ้าหน้าที่ผู้รับขึ้นทะเบียน เจ้าหน้าที่ผู้ใช้ข้อมูล ผู้บริหารระดับสูง และผู้สนใจใช้ข้อมูลทั่วไป

**8. ปัญหาและอุปสรรคในการดำเนินการ**

ปัญหาและอุปสรรคในการใช้ระบบทะเบียนเกษตรกรผู้เลี้ยงสัตว์ที่อาจเกิดขึ้นมี 2 ประเด็น คือ

8.1 ผู้ใช้งานระบบไม่ทราบความต้องการที่แท้จริงทำให้ไม่สามารถระบุแนวคิดของตนเอง

8.2 ผู้ใช้งานระบบไม่เข้าใจกระบวนการขั้นตอนการใช้งานระบบทะเบียนเกษตรกรผู้เลี้ยงสัตว์ได้อย่างชัดเจน

**9. ข้อเสนอแนะ**

ระบบงานสารสนเทศในกรมปศุสัตว์ที่มีการเก็บข้อมูลรายชื่อเกษตรกรผู้เลี้ยงสัตว์ จะต้องพัฒนาเพิ่มเติมในส่วนของการเชื่อมโยงข้อมูลเกษตรกรมาที่ระบบทะเบียนเกษตรกรผู้เลี้ยงสัตว์ของกรมปศุสัตว์ เนื่องจากรายชื่อเกษตรกรผู้เลี้ยงสัตว์ของระบบทะเบียนเกษตรกรผู้เลี้ยงสัตว์ได้มีระบบการยืนยันตัวบุคคลจากระบบ linked center ของกรมปกครอง

**10. การเผยแพร่ผลงาน** (กรณีเป็นผลงานที่ดำเนินการสำเร็จแล้ว)

…………………………………………………………………………………………………………………………………………………

……………………………………………………………………………………………………………………………………………………………...

**11. ผู้มีส่วนร่วมในผลงาน**

**11.1 รายชื่อผู้มีส่วนร่วมในผลงาน**

1) นายปิยวิทย์ ธรรมบุตร สัดส่วนผลงาน 80 %

2). นางประภาพร นันทวงศ์ สัดส่วนผลงาน 20 %

**11.2 ระบุรายละเอียดเฉพาะงานในสัดส่วนที่ผู้ขอรับการประเมินเป็นผู้ปฏิบัติ**

1) วางแผน 3 %

2) เก็บรวบรวมข้อมูล 7 %

3) วิเคราะห์ข้อมูล 7 %

4) สรุปและรายงาน 3 %

**ขอรับรองว่าผลงานดังกล่าวข้างต้นเป็นความจริงทุกประการ**

(ลงชื่อ)………………………………………………… (นางประภาพร นันทวศ์)

ผู้ขอรับการประเมิน

ตำแหน่ง นักวิเคราะห์นโยบายและแผนชำนาญการ

วันที่.…...........................................………..

**ขอรับรองว่าสัดส่วนการดำเนินการข้างต้นเป็นความจริงทุกประการ (ถ้ามีผู้ร่วมดำเนินการ)**

|  |  |
| --- | --- |
| **รายชื่อผู้ร่วมดำเนินการ** | **ลายมือชื่อ** |
| 1. นายปิยวิทย์ ธรรมบุตร |  |
| 2. |  |
| 3. |  |

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

(ลงชื่อ)………………………………………………… (นายสาโรจน์ เดชะพันธ์)

ตำแหน่ง ผู้อำนวยการส่วนยุทธศาสตร์และสารสนเทศการปศุสัตว์

ผู้บังคับบัญชาที่ควบคุมดูแลการดำเนินการ

วันที่.…...........................................

(ลงชื่อ)………………………………………………… (นายบรรจง จงรักษ์วัฒนา)

ตำแหน่ง ปศุสัตว์เขต 9

ผู้บังคับบัญชาที่เหนือขึ้นไปหนึ่งระดับ

วันที่.…...........................................…

**เอกสารหมายเลข 3**

**แบบการเสนอข้อเสนอแนวคิดการพัฒนาหรือปรับปรุงงาน**

**(ระดับชำนาญการ และระดับชำนาญการพิเศษ)**

**----------------------------**

**1. เรื่อง** การพัฒนาการเลี้ยงโคนมในพื้นที่ภาคใต้ตอนล่าง

**2. หลักการและเหตุผล**

ในพื้นที่ภาคใต้ตอนล่างประกอบด้วยจังหวัดสงขลา ปัตตานี ยะลา นราธิวาส และสตูล เกษตรกรส่วนใหญ่ประกอบอาชีพเกษตรกรรม ด้านการปลูกพืชเป็นส่วนใหญ่ เช่น การปลูกยางพารา ปาล์มน้ำมัน และนาข้าว ปัจจุบันราคาผลผลิตจากพืชสวนเหล่านี้มีราคาไม่แน่นอน เกษตรกรส่วนใหญ่ขายผลผลิตได้ในราคาที่ต่ำกว่าทุน ทำให้เกษตรกรต้องประสบกับปัญหารายได้ไม่เพียงพอในการยังชีพ หนี้สินเพิ่มขึ้น การปรับเปลี่ยนอาชีพหรือหาอาชีพเสริมรายได้เป็นนโยบายรัฐบาลเพื่อแก้ปัญหาให้แก่เกษตรกรกลุ่มนี้ อาชีพการเลี้ยงโคนมจึงเป็นอาชีพทางเลือกหนึ่งให้กับเกษตรกรในพื้นที่ภาคใต้ตอนล่าง เนื่องจากภาคใต้ตอนล่างมีปริมาณการเลี้ยงโคนมน้อย ผลผลิตที่ได้ไม่เพียงพอกับความต้องการในการบริโภค จึงต้องนำนมแปรรูปสำเร็จ (พาสเจอร์ไรซ์,U.H.T.) มาจำหน่ายในส่วนของนมโรงเรียนและนมพาณิชย์ ในพื้นที่ภาคใต้ตอนล่างมีโรงงานแปรรูปน้ำนมจำนวน 5 โรงงาน ได้แก่ 1) บริษัทชินบัญชร 9 จำกัด 2) บริษัทเซาท์เทิร์นแดรี จำกัด 3) บริษัท ออลซีซัน คิงดอม จำกัด สาขาสตูล 4) บริษัท โรงงานแปรรูปผลิตภัณฑ์นม(3จังหวัดชายแดนภาคใต้) 5) บริษัท ตอยยีบันฟู้ดส์ จำกัด มีการนำเข้าน้ำนมดิบจากภาคกลางมาแปรรูปวันละไม่น้อยกว่า 30 ตัน ซึ่งทั้ง 5 โรงงาน ได้เข้าร่วมโครงการอาหารเสริม (นม)โรงเรียน และมีความต้องการปริมาณน้ำนมในการผลิตนมโรงเรียนประมาณ 32 ตัน/วัน กรมปศุสัตว์เห็นความสำคัญจึงได้ส่งเสริมอาชีพการเลี้ยงโคนม เป็นอาชีพทางเลือกในการเพิ่มรายได้ให้กับเกษตรกร ลดพื้นที่การปลูกพืชเศรษฐกิจที่มีราคาตกต่ำ และแก้ไขปัญหาราคาสินค้าเกษตรชนิดอื่นๆ ที่มีราคาตกต่ำ โดยให้การสนับสนุนแม่พันธุ์โคนมภายใต้โครงการธนาคารโค-กระบือ เพื่อเกษตรกรตามพระราชดำริ แก่เกษตรกร จำนวน 55 ราย โคนม จำนวน 550 ตัว แก่กลุ่มวิสาหกิจชุมชนผู้เลี้ยงโคนมอำเภอรัตภูมิ จังหวัดสงขลา ซึ่งเป็นจังหวัดนำร่องในการเลี้ยงโคนมของโครงการ ธคก. ในพื้นที่ปศุสัตว์เขต 9 ซึ่งเป็นเกษตรกรรายใหม่ที่ไม่เคยเลี้ยงโคนมมาก่อน แต่มีความสนใจที่จะเลี้ยงโคนม ซึ่งปัจจุบันผลิตน้ำนมได้วันละ 6.8 ตัน การส่งเสริมอาชีพการเลี้ยงโคนมในพื้นที่จังหวัดชายแดนภาคใต้ จึงเป็นอาชีพที่มีอนาคตและมีตลาดรับซื้อน้ำนมดิบแน่นอน ซึ่งเข้ารับนโยบายรัฐบาลว่าด้วยการตลาดนำการผลิต กรมปศุสัตว์ควรส่งเสริมและสนับสนุนให้เกิดอาชีพการเลี้ยงโคนมในพื้นที่ภาคใต้ตอนล่าง

**3. บทวิเคราะห์/แนวความคิด/ข้อเสนอ และข้อจำกัดที่อาจเกิดขึ้นและแนวทางแก้ไข**

**3.1 บทวิเคราะห์**

การเลี้ยงโคนมในพื้นที่ภาคใต้ตอนล่างถ้าหากจะวิเคราะห์ในบริบทโดยใช้หลักการวิเคราะห์ SWOT Analysis แล้ว พอที่จะสรุปออกมาได้ดังนี้

**จุดแข็ง** (Strengths)

1. มีศูนย์รวบรวมนมในพื้นที่ ซึ่งทำให้มั่นใจว่ามีตลาดรับซื้อน้ำนมดิบที่แน่นอน

2. มีศูนย์วิจัยและพัฒนาอาหารสัตว์ไว้ให้บริการคำปรึกษาด้านอาหารสัตว์/ พืชอาหารสัตว์ให้แก่เกษตรกร

3. มีศูนย์วิจัยการผสมเทียมและเทคโนโลยีชีวภาพสงขลา พร้อมเข้ามาช่วยดูแลด้านสุขภาพโคนม และการผสมเทียม

4. มีศูนย์วิจัยและพัฒนาการสัตวแพทย์ภาคใต้ตอนล่าง สามารถสนับสนุนด้านการตรวจวิเคราะห์ โคนมได้อย่างครบวงจร

5. เกษตรกรมีความตั้งใจที่จะเลี้ยงโคนม เนื่องจากเกษตรกรต้องลงทุนสร้างโรงเรือน/ โรงรีดนม ซึ่งใช้เงินลงทุนเป็นจำนวนมาก จึงเป็นหลักประกันว่าเกษตรกรต้องพยายามเลี้ยงโคนมให้ได้ประสบผลสำเร็จและเกษตรกรอยากปรับเปลี่ยนอาชีพเดิม

6. มีศูนย์วิจัยและบำรุงพันธุ์สัตว์ที่สามารถให้คำปรึกษาในด้านการบริหารจัดการ ฟาร์มโคนม ตลอดจนการเลี้ยงดูโคนม

**จุดอ่อน** (Weaknesses)

1. เกษตรกรไม่มีพื้นฐานด้านการบริหารจัดการโคนม

2. เกษตรกรไม่มีประสบการณ์ในการเลี้ยงโคนมมาก่อน

3. ไม่มีพันธุ์โคนมในพื้นที่ต้องนำเข้าพันธุ์โคนมจากนอกพื้นที่เข้ามาเลี้ยง ซึงมีผลต่อการปรับตัวของโคนม

**โอกาส** (Opportunities)

1. ลดความเสี่ยงในด้านการตลาดเพราะมีโรงงานแปรรูปน้ำนมดิบในพื้นที่ 2. เกษตรกรมีหน่วยสนับสนุนด้านวิชาการด้านปรับปรุงพันธุ์โค พืชอาหารสัตว์

และสุขภาพโคนม ทำให้ลดความเสี่ยงด้านการจัดการได้อย่างมีประสิทธิภาพ

3. เป็นอาชีพทางเลือกหรืออาชีพหลักให้เกษตรกรในพื้นที่ภาคใต้ตอนล่าง เนื่องจากประสบปัญหาราคาผลผลิตทางการเกษตรตกต่ำ เช่น ยางพารา ปาล์มน้ำมัน

4. อาชีพการเลี้ยงโคนมไม่ต้องพบปะกับบุคคลภายนอกมากนัก ซึ่งเข้ากับสถานการณ์การแพร่ระบาดของโรคโควิด

**อุปสรรค** (Threats)

1. พื้นที่ส่วนใหญ่จะใช้ในการปลูกยางพารา ปาล์มน้ำมัน ผลไม้ จึงทำให้พื้นที่ปลูกพืชอาหารสัตว์มีน้อย

2. ต้นทุนค่าอาหารสัตว์ (อาหารข้น) มีราคาแพงกว่าภูมิภาคอื่น เนื่องจากอยู่ห่างไกลจากโรงงานผลิต และแหล่งวัตถุดิบ

จากบทการวิเคราะห์ (SWOT Analysis) ในเบื้องต้นจะเห็นได้ว่าในพื้นที่ภาคใต้ตอนล่าง อาชีพการเลี้ยง โคนมยังเป็นอาชีพหนึ่งที่สามารถจะขับเคลื่อนและผลักดันให้เป็นอาชีพทางเลือก/อาชีพหลักได้ ซึ่งสามารถเขียนเป็นแผนงานได้เป็นหมวดหมู่ดังนี้

1. ด้านพันธุ์สัตว์

พื้นที่ภาคใต้ตอนล่าง มีศูนย์วิจัยการผสมเทียมและเทคโนโลยีชีวภาพสงขลา ซึ่งสามารถเป็นพี่เลี้ยงและช่วยเหลือเกษตรกรในด้านการเลี้ยงโคนม การผสมเทียมรวมถึงการปรับปรุงพันธุ์โคนมเพื่อให้เหมาะสมกับสภาพพื้นที่ และเป็นโอกาสที่จะผลักดันให้เกิดอาชีพการเลี้ยงโคนมสาวเพื่อส่งให้ฟาร์มโคนมเลี้ยงเพื่อผลิตน้ำนมดิบ

2. ด้านอาหารสัตว์

พื้นที่ภาคใต้ตอนล่าง มีศูนย์วิจัยและพัฒนาอาหารสัตว์ ที่พร้อมจะให้ความรู้ในเรื่องพืชอาหารสัตว์และเป็นพี่เลี้ยงให้กับเกษตรกรตลอดทั้งมีความพร้อมที่จะเป็น Feed center ให้กับเกษตรกรผู้เลี้ยงโคนมในระยะเริ่มต้นของการเลี้ยง เมื่อเกษตรกรมีความพร้อมและมี Feed center ของกลุ่มเกษตรกรผู้เลี้ยงโคนมแล้ว ศูนย์วิจัยและพัฒนาอาหารสัตว์พร้อมที่เป็นพี่เลี้ยงในการให้ความรู้และนวัตกรรมแก่กลุ่มผู้เลี้ยงโคนม รวมทั้งยังเป็นโอกาสผลักดันให้เกิดอาชีพการปลูกพืชอาหารสัตว์ขาย ซึ่งเป็นทางเลือกอีกอาชีพหนึ่งให้กับเกษตรกร เพื่อเป็นแหล่งผลิตอาหารสัตว์ป้อนฟาร์มโคนมของเกษตรกรกลุ่มผู้เลี้ยงโคนม ซึ่งเป็นการสนองนโยบายของกระทรวงเกษตรและสหกรณ์ ว่าด้วยเรื่องลดพื้นที่ปลูกปาล์ม/ยาง ที่มีราคาตกต่ำ

3. การจัดการเลี้ยงดู

เกษตรกรในพื้นที่ภาคใต้ตอนล่างพื้นที่ส่วนใหญ่จะปลูกยางพารา ปาล์มน้ำมัน ผลไม้ ทำให้มีพื้นที่ในการปลูกพืชอาหารสัตว์น้อย จึงจำเป็นต้องมีการบริหารจัดการทรัพยากรที่อยู่อย่างจำกัดให้เกิดประสิทธิภาพสูงสุด การบริหารจัดการโคนมตลอดจนวิธีการเลี้ยงจะต้องเป็นการเลี้ยงแบบประณีต (Intensive farming) ซึ่งจะให้โคนมเจริญเติบโตได้ดีให้น้ำนมมากและน้ำนมมีคุณภาพ ทุกภาคส่วนต้องร่วมบูรณาการและผลักดันให้เกิดเป็นรูปธรรมอย่างจริงจัง

4. การศึกษาและการฝึกอบรม

กรมปศุสัตว์ สามารถใช้กลุ่มผู้เลี้ยงโคนมจังหวัดสงขลา เป็นตัวอย่างในการส่งเสริมให้เกษตรกรประกอบอาชีพการเลี้ยงโคนม โดยวิเคราะห์ประเด็นปัญหา อุปสรรค ข้อเสนอแนะจากกลุ่มเกษตรกรผู้เลี้ยงโคนมจังหวัดสงขลามาปรับใช้ในโครงการอื่นๆ ต่อไป โดยก่อนที่เกษตรกรเข้าร่วมโครงการ ควรจัดหาผู้ที่มีความรู้ความเชี่ยวชาญในด้านต่างๆ มาให้ความรู้ และพาเกษตรกรไปศึกษาดูงานและฝึกอบรม ก่อนที่จะให้เกษตรกรดำเนินการก่อสร้างโรงเรือน ภาครัฐต้องเข้ามากำกับดูแลอย่างใกล้ชิดและต้องให้ความรู้กับกลุ่มเกษตรกรอย่างต่อเนื่องและสม่ำเสมอในช่วงแรกของการดำเนินการ

**3.2 แนวความคิด**

พื้นที่ภาคใต้ตอนล่าง มีโรงงานผลิตน้ำนมแปรรูป แต่เกษตรกรผู้เลี้ยงโคนมมีจำนวนน้อย ปริมาณน้ำนมไม่เพียงพอกับปริมาณการผลิตในแต่ละวัน ทำให้ต้องมีการนำเข้านมจากข้างบนลงมาผลิตนมพาสเจอร์ไรซ์ ประกอบกับรัฐบาลมีนโยบายลดพื้นที่ปลูกยางพารา และปัจจุบันราคาผลผลิตจากพืชสวนเหล่านี้มีราคาไม่แน่นอน เกษตรกรส่วนใหญ่ขายผลผลิตได้ในราคาที่ต่ำกว่าทุน ทำให้เกษตรกรต้องประสบกับปัญหารายได้ไม่เพียงพอในการยังชีพ หนี้สินเพิ่มขึ้น การปรับเปลี่ยนอาชีพหรือหาอาชีพเสริมรายได้เป็นนโยบายรัฐบาลเพื่อแก้ปัญหาให้แก่เกษตรกรกลุ่มนี้ อาชีพการเลี้ยงโคนมจึงเป็นอาชีพทางเลือกหนึ่งให้กับเกษตรกรในพื้นที่ภาคใต้ตอนล่าง รวมถึงสามรถผลักดันให้เป็นยุทธศาสตร์รายชนิดสัตว์โคนมในพื้นที่ปศุสัตว์เขต 9 ได้ต่อไปในอนาคต

**3.3 ข้อเสนอ**

ภาครัฐควรหาแหล่งเงินกู้ดอกเบี้ยต่ำ/ปลอดดอกเบี้ยให้กับเกษตรกร เพื่อให้เกษตรกรสามารถเข้าถึงแหล่งเงินกู้ได้ง่ายและสะดวกมากยิ่งขึ้น

**3.4 ข้อจำกัดที่อาจเกิดขึ้นและแนวทางแก้ไข**

การเลี้ยงโคนม เป็นอาชีพที่ต้องใช้เงินลงทุนสูง ไม่ว่าจะเป็นค่าโรงเรือน อุปกรณ์ในการรีดนม ทำให้เกษตรกรเข้าถึงอาชีพการเลี้ยงโคนมได้ลำบาก ถ้าขาดการสนับสนุนแหล่งเงินทุนจากภาครัฐ

**ผลที่คาดว่าจะได้รับ**

1. เกษตรกรมีพันธุ์โคนมที่เหมาะสมกับพื้นที่ เลี้ยงง่าย ให้ผลผลิตน้ำนมดี ตอบสนองความต้องการของผู้เลี้ยง 2. เกษตรกรมีความรู้ความเข้าใจในด้านการบริหารจัดการฟาร์ม/การเลี้ยงดูที่ถูกวิธี และเหมาะสมกับบริบทและสภาพภูมิสังคมของเกษตรกรในพื้นที่

3. ผู้บริโภคน้ำนม บริโภคในราคาที่ลดลง เนื่องจากต้นทุนการผลิตในด้านการขนส่งน้ำนมลดลง เนื่องจากอยู่ใกล้ศูนย์รวบรวมน้ำนมดิบ/แหล่งแปรรูปน้ำนมดิบ

4. เกษตรกรประสบความสำเร็จในอาชีพการเลี้ยงโคนม เนื่องจากอาชีพการเลี้ยงโคนมสามารถสร้างรายได้ที่แน่นอนให้กับเกษตรกร

**5. ตัวชี้วัดความสำเร็จ**

1. เกษตรกรมีความเป็นอยู่ที่ดีขึ้น โดยดูจากรายได้ที่เพิ่มสูงขึ้น

2. ครอบครัว และสังคมมีความสุข เนื่องจากมีการกินอยู่ที่ดี

3. เกษตรกรมีอาชีพที่มั่นคงและยังยืน

(ลงชื่อ)………………………………………………… (นางประภาพร นันทวงศ์)

ตำแหน่ง นักวิเคราะห์นโยบายและแผนชำนาญการ

ผู้ขอรับการประเมิน

วันที่.…...........................................………..

(ลงชื่อ)………………………………………………… (นายบรรจง จงรักษ์วัฒนา)

ตำแหน่ง ปศุสัตว์เขต 9

วันที่.….........................................................…